חופזי מנומר

חוֹפָזִי מְנֻמָּר (שם מדעי: Pluvialis squatarola) הוא חופמי גדול יחסית המתרבה באזורים הארקטיים. זהו מין הנודד למרחקים ארוכים, עם תפוצה חופית גלובלית בחורף.

בישראל הוא חולף וחורף מצוי, ומקייץ נדיר.<ref name=":0"></ref>

== טקסונומיה ==
החופזי המנומר תואר רשמית על ידי חוקר הטבע השוודי קרל לינאוס בשנת 1758 במהדורה העשירית של Systema Naturae שלו תחת השם המדעי Tringa squatarola.<ref></ref> כעת הוא מסווג יחד עם שלושה חופזים אחרים בסוג חופזי, Pluvialis, שהוגדר על ידי האורניתולוג הצרפתי מטוראן ז'אק בריסון בשנת 1760.<ref></ref><ref name="ioc"></ref>

שם הסוג הוא לטיני ווהוא קשור לגשם: pluvia = "גשם" בלטינית. זאת כיוון שבעבר חשבו, שבני סוג זה מתלהקים לפני שגשם יורד. שם המין squatarola הוא גרסה לטינית למילה Sgatarola, שם ונציאני לסוג של חופמי.<ref name="job"></ref>

השם הנפוץ באנגלית המשמש למין זה שונה בחלקים שונים של העולם. הוא ידוע בדרך כלל כ"חופמי אפור" (Grey plover) בעולם הישן ו"חופמי שחור-בטן" (Black-bellied plover) בעולם החדש.<ref></ref>

ישנם שלושה תת-מינים מוכרים:
* P. s. squatarola (לינאוס, 1758) - מקייץ בצפון אירואסיה ובאלסקה; חורף במערב ודרום אירופה, באפריקה, בדרום ומזרח אסיה, באוקיאניה ובמערב אמריקה
* P. s. tomkovichi (אנגלמואר ורוזלאר, 1998) - מקנן באי ורנגל (צפון מזרח סיביר)
* P. s. cynosurae (ת'אייר ובנגס, 1914) - מקנן בצפון קנדה; חורף לאורך חופי צפון ודרום אמריקה

== תיאור ==
חופזי מנומר במגדיר קרוסלי
אורכו של החופזי המנומר כ-27–30 ס"מ, עם מוטת כנפיים של 71–83 ס"מ, ומשקל של 190–280 גרם (העולה עד 345 גרם בזמן ההכנה לנדידה). באביב ובקיץ (סוף אפריל או מאי עד אוגוסט), לבוגרים ניקוד בשחור-לבן על הגב והכנפיים. הפנים והצוואר שחורים עם גבולות לבנים. החזה והבטן שחורים והעל-שת לבן. הזנב לבן עם פסים שחורים. המקור והרגליים שחורים. מופע הקיץ מתחלף לניצוי חורף באמצע אוגוסט עד תחילת ספטמבר ונשמר עד אפריל. לבוש החורף אפור, עם חזה מנומר אפור ובטן לבנה. ניצוי של צעירים - הנמשך עד גיל שנה בערך - דומה לניצוי החורף הבוגר אך עם הנוצות גב שחורות יותר עם שוליים בגוון לבן-שמנת. בכל המופעים, יש ניצוי שחור בבסיס התת-כנף וב"שחי", תכונה שמבדילה אותו בקלות משלושת מיני החופזי האחרים במעוף. על הקרקע, ניתן לזהות אותו גם משאר מיני חופזי לפי המקור הכבד והגדול יותר שלו (כ-24–34 מ"מ).

== תפוצה ובית גידול ==
בית הגידול שלו הוא איים ארקטיים ואזורי חוף לאורך החופים הצפוניים של אלסקה, קנדה ורוסיה. המין מקנן על הקרקע בטונדרה פתוחה ויבשה עם ראות טובה; הקן הוא גומה רדודה מחצץ. בתטולה ארבע ביצים (לעיתים רק שלוש) המוטלות בתחילת יוני, עם תקופת דגירה של 26–27 ימים; האפרוחים עוזבים את הקן בגיל 35–45 ימים.

הם נודדים לאזורי החריפה באזורי חוף ברחבי העולם. בעולם החדש הם חורפים מדרום-מערב לקולומביה הבריטית ומסצ'וסטס דרומה לארגנטינה וצ'ילה, במערב העולם הישן מאירלנד ודרום-מערב נורווגיה דרומה לכל חוף אפריקה ועד דרום אפריקה, ובמזרח העולם הישן, מדרום יפן דרומה לאורך כל החוף הדרומי. אסיה ואוסטרליה, עם פרטים בודדים שמגיעים עד לניו זילנד. רוב הנודדים לאוסטרליה הם נקבות. 

החופזי המנומר עורך באופן סדיר מסעות חוצי-יבשות מעל אסיה, אירופה וצפון אמריקה, והוא מזדמן נדיר על הקרקע. הוא נוחת מדי פעם כאשר נאלץ לרדת בשל מזג אוויר קשה, או כדי לאכול על חופי אגמים גדולים מאוד כמו האגמים הגדולים, שם הוא חולף נפוץ.

== התנהגות ואקולוגיה ==
=== רבייה ===
צעירים לא מתרבים עד גיל שנתיים, והם בדרך כלל נשארים בשטחי החריפה עד הקיץ השני שלהם.

=== הרגלי אכילה ===
הם מחפשים מזון בחופים ובמשטחי גאות, בדרך כלל דרך באמצעות ראייה, בניגוד לרוב החופמים שמתבססים יותר על גישוש. המזון מורכב מרכיכות קטנות, תולעים רב-זיפיות, סרטנים וחרקים. הוא פחות חברותי משאר מיני החופזי, אינו יוצר להקות שיחור מזון צפופות, אלא ניזון בפיזור רחב על חופים, עם ציפורים מרוחקות אחת מהשניה. עם זאת, הם ייצרו להקות צפופות על תאי גאות.

החופזי המנומר הוא מין חששן, ולרוב יהיה הראשון לקרוא קריאות אזהרה ולברוח בעת זיהוי סכנה מתקרבת, ובשל כך משמש כ"שומר תורן" בלהקות מעורבות של חופמאים.<ref name=":0" />

== סטטוס ==
בשל היותו מין נפוץ עם תפוצה כלל-עולמית, ובשל אזורי הקינון הארקטיים שלו, מתקשים באומדן מדויק של האוכולוסיה הכוללת של המין; אך משערכים אותה בכ-840,000 פרטים.<ref></ref> האיגוד הבינלאומי לשימור הטבע (IUCN) קבע כי רמת האיום על החופזי המנומר היא "ללא חשש".<ref> </ref> זהו אחד המינים שעליהם חל ההסכם לשימור עופות מים נודדים אפריקאים-אירואסייתים (AEWA).<ref></ref>

== גלריה ==
<gallery>
קובץ:Black-bellied Plover (Pluvialis squatarola) RWD.jpg|פרט בלבוש חורף מהתת-מין האמריקאי, צפון קרוליינה
קובץ:Black-bellied Plover in nonbreeding plumage.jpg|צעיר ממנדוסינו, קליפורניה
קובץ:Black-billed Plover in flight (50220292863).jpg|פרטים בתעופה, סנטה ברברה, ארצות הברית. ניתן להבחין בניצוי השחור בתת-כנף
קובץ:Pluvialis apricaria and Pluvialis squatarola by Naumann.jpg|איור של זוגות חופזי מנומר וחופזי זהוב
קובץ:Pluvialis squatarola MHNT.jpg|ביצת חופזי מנומר, אוסף מוזיאון טולוז
קובץ:Zilverplevier in winterkleed en zomerkleed-4962004.webm|סרטון המראה את לבוש הקיץ לעומת לבוש החורף
</gallery>

== קישורים חיצוניים ==

* [http://animaldiversity.ummz.umich.edu/site/accounts/information/pluvialis_squatarola.html חופזי מנומר] ב-[http://animaldiversity.ummz.umich.edu Animal Diversity Web]
* [http://sabap2.adu.org.za/docs/sabap1/254.pdf חופזי מנומר באטלס של ציפורים דרום אפריקאיות]
* [https://www.allaboutbirds.org/guide/Black-bellied_Plover דף המין של חופזי מנומר] - מעבדת קורנל לצפרות
* [https://ebird.org/species/bkbplo תצפיות, קטעי וידאו, תמונות וצלילים של חופזי מנומר], באתר eBird
* [https://xeno-canto.org/species/Pluvialis-squatarola הקלטות אודיו של חופזי מנומר], באתר xeno-canto

== הערות שוליים ==

קטגוריה:בעלי חיים שתוארו ב-1758
קטגוריה:חופמיים
קטגוריה:ארץ ישראל: חופמיים
קטגוריה:טקסונים שתוארו בידי קארולוס ליניאוס
קטגוריה:עופות קוסמופוליטיים
קטגוריה:ארצות הברית: עופות
קטגוריה:הממלכה המאוחדת: עופות
קטגוריה:קנדה: עופות
קטגוריה:רוסיה: עופות
קטגוריה:אלסקה: עופות